बिग बॉस 11' : नये प्रोमो में सलमान संग नज़र आईं 'नागिन' फेम मौनी रॉय, देखें... | Sandhya Pravakta
Home सिनेमा टीवी बिग बॉस 11′ : नये प्रोमो में सलमान संग नज़र आईं ‘नागिन’...
नई दिल्ली: टीवी का सबसे चर्चित और विवादित रियलिटी शो ‘बिग बॉस’ सीजन 11 जल्द ही छोटे पर्दे पर दस्तक देने वाला है. कलर्स टीवी की ओर से इस सीजन के लिए नया प्रोमो जारी कर दिया गया है और इस प्रोमो में पहली बार सलमान खान के साथ ‘नागिन’ फेम मौनी रॉय भी नज़र आ रही हैं.
हमने आपको पहले ही बताया था कि प्रोमो की शूटिंग के वक्त मौनी रॉय सलमान खान के साथ पहुंची थी. लेकिन मेकर्स की ओर से पहले जारी किये गये 2 प्रोमो में वह नज़र नहीं आईं जिसकी वजह से उनके फैंस थोड़े निराश हो गये थे. सलमान खान पहले प्रोमो में ही बता चुके हैं कि इस बार शो का थीम ‘पड़ोसी’ होगा.
वैसे यह पहला मौका नहीं है जब सलमान खान और मौनी रॉय एक साथ दिखाई दे रहे हैं. बता दें कि मौनी रॉय सलमान के साथ ‘बिग बॉस’ सीजन 10 में भी नजर आई थीं.
आपको बता दें कि पिछले सीजन की तरह इस बार भी शो में सेलिब्रिटी कंटेस्टेंट के साथ कॉमनर्स (आम आदमी) को भी शामिल किया जाएगा. टीवी एक्ट्रेस नीति टेलर का नाम पहली सेलिब्रिटी कंटेस्टेंट के तौर पर कंफर्म हो चुका है, जबकि चर्चा है कि निया शर्मा, अनुज सक्सेना, पर्ल वी पुरी,अबरार जहूर और निकितिन धीर जैसे स्टार्स भी इस सीजन का हिस्सा बन सकते हैं.
हालांकि, इस शो में कौन-कौन से टीवी सेलिब्रिटी शामिल होंगे इन तमाम अटकलों के बारे में 1 अक्टूबर को विराम लग जाएगा, क्योंकि यह शो इसी दिन ऑनएयर होने जा रहा है.
Previous articleमंदाना करीमी: नौकरानी बना के रखती थी सास, शार्ट ड्रेसेस पहनने पर भी थी रोक
Next articleसुप्रीम कोर्ट ने जेपी इन्फ्राटेक को 2,000 करोड़ रुपये जमा करने का निर्देश दिया
दंगल का बॉक्स ऑफिस पर धमाल जारी, 1900 करोड़ रुपए की कमाई के करीब...